EELNÕU

28.04.2025

**Lennundusseaduse muutmine ja sellest tulenevalt teiste seaduste muutmise seadus**

**§ 1. Lennundusseaduse muutmine**

Lennundusseaduses tehakse järgmised muudatused:

**1)** paragrahvi 72 lõike 3 punkt 3 tunnistatakse kehtetuks;

**2)** paragrahvi 72 lõigete 3 täiendatakse punktiga 31 ja sõnastatakse järgmiselt:

„3) nõuded kaitselennunduse lennuväljale, kopteriväljakule ja kopteriplatsile ning nende osadele, varustusele, töötajatele ja organisatsioonidele;“;

**3)** seaduse 6. peatüki pealkiri muudetakse ja sõnastatakse järgmiselt:

„**LENNUVÄLJAD, KOPTERIVÄLJAKUD, LENNULIIKLUSE KORRALDAMISE JA AERONAVIGATSIOONITEENUSE OSUTAJAD NING LENNUPROTSDEUURIDE VÄLJATÖÖTAJAD**“

**4)** paragrahvi 341 lõikes 7, §342 lõikes 3 ja §352 lõike 3 punktis 12 asendatakse tekstiosa „lennujuhtimis- ning raadionavigatsiooniseade“ tekstiosaga „lennuliikluse korraldamine ja aeronavigatsiooniteenuste süsteemid ning koostisosad“ vastavas käändes;

**5)** paragrahvi 352 pealkiri muudetakse ja sõnastatakse järgmiselt:

„**§ 352.** **Lennuvälja kaitsevööndis tegutsemine**“;

**6)** paragrahvi 352 lõige 2 muudetakse ja sõnastatakse järgmiselt:

„(2) Lennuvälja kaitsevööndis ja takistustevaba piirangupinna tagamisel tehakse puude ja muu puittaimestiku raiet Transpordiameti kinnitatud hoolduskava kohaselt“;

**7)** paragrahvi 352  lõige 4 tunnistatakse kehtetuks;

**8)** paragrahvi 352  täiendatakse lõikega 41 ja sõnastatakse järgmiselt:

„(41) Kui lennuvälja kaitsevööndis kasvav puu või muu puittaimestik takistab lennuliikluse ohutuse tagamiseks vajalikku nähtavust ega taga takistustevaba piirangupinda edastab lennuvälja käitaja kinnisasja omanikule teate, milles on märgitud puude või muu puittaimestiku raie vajadus, kohustuse täitmise tähtaeg ning teavitusele lisatakse kinnitatud kaitsevööndi hoolduskava.

**9)** paragrahvi 352  lõiked 5**‒**8 muudetakse ja sõnastatakse järgmiselt:

„(5) Kui kaitsevööndis asuval metsamaal kasvavad puud takistavad lennuliikluse ohutuse tagamiseks vajalikku nähtavust või ei taga takistustevaba piirangupinda ning kinnisasja omanik ei esita puude raadamise kohta metsateatist ega raada metsa lennuvälja käitaja esitatud tähtaja jooksul, samuti juhul, kui lennuliikluse ohutuse tagamiseks vajalikku nähtavust takistab mittemetsamaal muu puittaimestik või puu, või need läbivad piirangupinda ja kinnisasja omanik keeldub raiet tegemast, on lennuvälja omanikul või käitajal õigus pöörduda seisukoha saamiseks Transpordiameti poole.

(6) Kui Transpordiamet annab nõusoleku, milles hindab puude raadamise lennuliikluse ohutuse tagamiseks vajalikuks, on lennuvälja käitajal õigus esitada Keskkonnaametile metsamaal olevate puude raadamiseks metsateatis. Kui Transpordiamet hindab mittemetsamaal olevate puude või muu puittaimestiku raie lennuliikluse ohutuse tagamiseks vajalikuks, on lennuvälja käitajal õigus korraldada raie ise, lähtudes kohaliku omavalitsuse kehtestatud raieloa tingimustest ja korrast.

(7) Lennuliikluse ohutuse tagamiseks lennuvälja kaitsevööndis ja takistustevabas piirangupinnas puude või muu puittaimestiku raie korral on kaitsevööndis asuva kinnisasja omanikul õigus lennuvälja käitajalt nõuda varalise kahju hüvitamist.

(8) Kaitsevööndis ja takistustevabas piirangupinnas asuvate puude või muu puittaimestiku raie ulatus, maht ja liik määratakse hoolduskavas, milles võimaluse korral arvestatakse omaniku huvidega.“;

**10)** paragrahvid 37 ja 371 tunnistatakse kehtetuks;

**11)** paragrahvi 372 lõike 4 punkt 2 muudetakse ja sõnastatakse järgmiselt:

„2) teenuse osutamiseks kasutatavad lennuliikluse korraldamise ja aeronavigatsiooniteenuste süsteemid ning koostisosad ei vasta komisjoni delegeeritud määruses (EL) 2023/1768, millega kehtestatakse lennuliikluse korraldamise / aeronavigatsiooniteenuste süsteemide ja lennuliikluse korraldamise / aeronavigatsiooniteenuste koostisosade sertifitseerimise ja deklareerimise üksikasjalikud eeskirjad (ELT L 228, 15.9.2023, lk 1-18), sätestatud nõuetele.“;

**12)** seaduse 6. peatükki täiendatakse §-ga 375 järgmises sõnastuses:

**„§ 375. Lennuliikluse korraldamise ja aeronavigatsiooniteenuste süsteemide ning koostisosade nõuetele vastavus**

(1) Lennuliikluse korraldamise ja aeronavigatsiooniteenuste süsteemid ning koostisosad peavad vastama komisjoni delegeeritud määruses (EL) 2023/1768 sätestatud nõuetele.

(2) Komisjoni delegeeritud määruse (EL) 2023/1768 kohaselt on Transpordiamet pädev asutus tegema järelevalvet tema enda sertifitseeritud lennuliikluse korraldamise teenuste ja aeronavigatsiooniteenuste osutaja välja antud vastavusdeklaratsiooni üle.“;

**13)** seaduse 73. peatükki täiendatakse 3. jaoga järgmises sõnastuses:

**„3. jagu**

**Kaitselennunduse rajatised**

**§ 4635.** **Kaitselennunduse lennuväli ja kopteriväljak ning nende kasutamine**

(1) Kaitselennunduse lennuväli on Kaitseministeeriumi valitsemisala asutuse või Kaitseliidu valduses olev maa- või veeala koos ehitiste, seadmete ja varustusega, mis on ette nähtud õhusõidukite saabumiseks, väljumiseks ning maal või veel liikumiseks.

(2) Kaitselennunduse kopteriväljak on Kaitseministeeriumi valitsemisala asutuse või Kaitseliidu valduses olev maa- või veeala koos ehitiste, seadmete ja varustusega, mis on ette nähtud õhusõidukite saabumiseks, väljumiseks ning maal või veel liikumiseks.

(3) Kaitseministeeriumi valitsemisala asutuse valduses olevat lennuvälja ja kopteriväljakut ei või kasutada ärilisel eesmärgil tsiviilõhusõiduki käitamiseks, välja arvatud õhusõiduki hädamaandumiseks või Kaitseväe ja Kaitseliidu ülesannete täitmiseks kasutatava tsiviilõhusõiduki käitamiseks Kaitseväe juhataja või tema volitatud isiku loal.

(4) Kaitseministeeriumi valitsemisala asutuse valduses olevat lennuvälja ja kopteriväljakut võib kasutada teiste riiklike õhusõidukite käitamiseks kokkuleppel Kaitseväega.

**§ 4636. Kaitselennunduse lennuvälja ja kopteriväljaku sertifikaat, käitamistingimused ja ohutusnõuded ning** **kaitsevööndi** **hoolduskava**

(1) Kaitselennunduse lennuväljal ja kopteriväljakul peab olema sertifikaat, mis kinnitab lennuvälja või kopteriväljaku vastavust õhusõidukite ohutu käitamise nõuetele. Sertifikaadi juurde kuuluvad käitamistingimused.

(2) Ajutisel kaitselennunduse lennuväljal ja kopteriväljakul ei pea olema sertifikaati.

(3) Kaitselennunduse lennuvälja ja kopteriväljaku kasutamis- ja käitamistingimused ja ohutusnõuded ning nende kontrollimise kord ning ajutise kaitselennunduse lennuvälja ja kopteriväljaku ohutusnõuded kehtestab riigikaitse korraldamise valdkonna eest vastutav minister [käesoleva seaduse § 72 lõikes 3](https://www.riigiteataja.ee/akt/104122024012#para7b2) sätestatud määrusega.

(4) Kaitselennunduse lennuvälja ja kopteriväljaku kaitsevööndi hoolduskava koostab lennuvälja või kopteriväljaku valdaja ning kooskõlastab selle kaitselennunduse pädeva asutusega.

**§ 4637. Kaitselennunduse lennuvälja ja kopteriväljaku käsiraamat**

(1) Kaitselennunduse lennuväljal ja kopteriväljakul peab olema käsiraamat, mille koostab käitaja ning kooskõlastab selle kaitselennunduse pädeva asutusega.

(2) Kaitselennunduse lennuvälja ja kopteriväljaku käsiraamat on dokument, milles märgitakse asjakohane teave lennuvälja või kopteriväljaku rajatiste, seadmete, teenistuste, käitamisprotseduuride, ohutusjuhtimise süsteemi, organisatsiooni ja juhtimise kohta.

(3) Nõuded kaitselennunduse lennuvälja ja kopteriväljaku käsiraamatu koostamisele, sisule ja muutmisele kehtestab riigikaitse korraldamise valdkonna eest vastutav minister [käesoleva seaduse § 72 lõikes 3](https://www.riigiteataja.ee/akt/104122024012#para7b2) sätestatud määrusega.

**§ 4638. Kaitselennunduse lennuvälja ja kopteriväljaku lähiümbrus**

(1) Lähiümbruse määramise eesmärk on kaitselennunduse lennuvälja või kopteriväljaku käitamise ning lennundustegevusega kaasnevate riskide maandamine, lennuohutuse tagamine ja elanike kaitse.

(2) Kaitselennunduse lennuvälja ja kopteriväljaku lähiümbrus on maa-ala lennuvälja ja kopteriväljaku ümber, millel asuvatele ehitistele kehtestatakse ohutu lennuliikluse tagamise eesmärgil kõrguspiirangud ning kus reguleeritakse lennuliiklust mõjutada võivat muud inimtegevust.

(3) Kaitselennunduse lennuvälja lähiümbrus koosneb takistuste piirangupindade kogumist ja kaitsevööndist ning kopteriväljaku lähiümbrus koosneb takistuste piirangupindade kogumist.

(4) Takistuste piirangupind on kaitselennunduse lennuvälja või kopteriväljaku ümber olev õhuruumi osa, milles tagatakse saabuvate ja väljuvate õhusõidukite ohutu lennutegevuse korraldamine. Takistuste piirangupindade projektsioonid maapinnal moodustavad kaitselennunduse lennuvälja või kopteriväljaku lähiümbruse.

(5) Lennuvälja kaitsevöönd on kaitselennunduse lennuvälja sihtotstarbelise toimimise ja häireteta lennuliikluse tagamiseks ning lennuväljalt lähtuvate kahjulike mõjude vähendamiseks ettenähtud maa-ala, kus kitsendatakse kinnisasja kasutamist.

(6) Lennuvälja kaitsevöönd moodustab ristkülikukujulise ala, mis ulatub 150–500 meetrini lennuraja telgjoonest mõlemale poole ja 600–2300 meetrini lennuraja lävedest lähenemisalade suunas.

(7) Kaitselennunduse pädeva asutuse kooskõlastusel on õigus teha põhjendatud juhul erand käesoleva paragrahvi lõikes 6 sätestatud lennuvälja kaitsevööndi mõõtmete vähendamiseks, kui sellega on tagatud samaväärne lennuliikluse ohutus.

(8) Kaitselennunduse lennuvälja lähiümbruse mõõtmed ja kõrguspiirangute miinimum- ja maksimummõõtmed ning lähiümbruse mõõtmete ja kõrguspiirangute miinimumnõuded lennuraja klassifikatsiooni kaupa ning kopteriväljaku lähiümbruse mõõtmed ja kõrguspiirangute miinimum- ja maksimummõõtmed ning lähiümbruse mõõtmete ja kõrguspiirangute miinimumnõuded kopteri lennuklassi alusel kehtestab riigikaitse valdkonna eest vastutav minister määrusega.

(9) Kaitselennunduse lennuvälja lähiümbruse mõõtmed ja kõrguspiirangud sõltuvad lennuraja pikkusest, lennutegevuse laadist ning lennuvälja varustatusest lennuliikluse korraldamise ja aeronavigatsiooniteenuste süsteemide ning koostisosadega. Täpsed lähiümbruse mõõtmed ja kõrguspiirangud, arvestades käesoleva paragrahvi lõike 8 alusel kehtestatud lähiümbruse mõõtmeid ja kõrguspiirangute miinimum- ja maksimummõõtmeid, kehtestab kaitselennunduse pädev asutus.

(10) Kaitselennunduse kopteriväljaku lähiümbruse mõõtmed ning kõrguspiirangud sõltuvad kopteri lennuklassist, lennutegevuse laadist ja kopteriväljaku varustatusest lennuliikluse korraldamise ja aeronavigatsiooniteenuste süsteemide ning koostisosadega. Täpsed lähiümbruse mõõtmed ja kõrguspiirangud, arvestades käesoleva paragrahvi lõike 8 alusel kehtestatud lähiümbruse mõõtmeid ja kõrguspiirangute miinimum- ja maksimummõõtmeid, kehtestab kaitselennunduse pädev asutus.

(11) Kaitselennunduse pädev asutus edastab kehtestatud lähiümbruse mõõtmed Maa- ja Ruumiametile maakatastrisse kandmiseks. Lähiümbruse mõõtmeid peab kohalik omavalitsus arvestama üld- ja detailplaneeringute koostamisel.

**§ 4639. Kaitselennunduse lennuvälja ja kopteriväljaku lähiümbruse skeemi koostamine, kooskõlastamine ja objekti lennutakistuseks tunnistamine**

(1) Kaitselennunduse lennuvälja või kopteriväljaku käitaja peab koostama lähiümbruse skeemi.

(2) Enne kaitselennunduse lennuväljale või kopteriväljakule sertifikaadi väljaandmist ning lennuvälja või kopteriväljaku käitamistingimuste muutmist peab lennuvälja või kopteriväljaku käitaja lähiümbruse skeemi kooskõlastama kaitselennunduse pädeva asutusega.

(3) Kaitselennunduse pädev asutus kontrollib kaitselennunduse lennuvälja ja kopteriväljaku käitaja esitatud andmeid konkreetse takistuse piirangupinna ja kaitsevööndi kohta ning võib tunnistada olemasoleva objekti lennutakistuseks, kui see:

1) asub alal, mis on ette nähtud õhusõidukite liikumiseks lennuväljal või kopteriväljakul;

2) läbib lennuvälja või kopteriväljaku lähiümbruse takistuste piirangupindasid;

3) asub väljaspool käesoleva lõike punktides 1 ja 2 nimetatud alasid, kuid kujutab ohtu lennuliiklusele.

(4) Kui lennutakistus avaldab mõju ohutule lennuliiklusele või lennuliikluse korraldamise ja aeronavigatsiooniteenuste süsteemidele ning koostisosadele, seab kaitselennunduse pädev asutus piirangud lennuvälja käitamistingimustele ning võib nõuda lennuvälja või kopteriväljaku valdajalt lennutakistuse markeerimist või valgustamist 1944. aasta Chicago rahvusvahelise tsiviillennunduse konventsiooni lisa 14 peatükis 6 kehtestatud nõuete kohaselt.

(5) Lennutakistuse omanikul on lennutakistuse markeerimise või valgustamise talumise kohustus.

(6) Lennutakistuse markeerimise või valgustamisega ja markeeringu või valgustuse hooldamisega seotud kulud tasub lennuvälja või kopteriväljaku valdaja.

**§ 4640. Kaitselennunduse lennuvälja kaitsevööndis tegutsemine**

(1) Kaitselennunduse lennuvälja kaitsevööndis asuva kinnisasja valdaja ei tohi oma tegevuse või tegevusetusega takistada lennuvälja sihtotstarbelist kasutamist, halvendada lennuvälja seisundit ega ohustada lennuliiklust.

(2) Kaitselennunduse lennuvälja kaitsevööndis on keelatud:

1) rajada uut jäätmekäitluskohta, kus tehakse jäätmete taaskasutuse või kõrvaldamise toiminguid, milleks ei ole vaja ehitist;

2) rajada kalatööstust ja muud loomsete jäätmetega seotud tööstust;

3) rajada kala-, linnu- ja loomakasvatusfarmi;

4) rajada viljapõldu, viljakuivatit, puuvilja- ja marjaistandust ning kavandada muude lindude massilisi toiterändeid põhjustavat põllumajanduslikku tegevust;

5) suurõnnetuse ohuga ettevõtte paiknemine;

6) toota ja ladustada ohtlikke kemikaale ja lõhkematerjali;

7) auru- ja saasteainete väljutamisega seotud tootmistegevus;

8) lõhketööd ja kaevandada maavara;

9) rajada uut metsaistandust, raiuda metsa või teha muud looduskeskkonda oluliselt muutvad tööd ilma Kaitseministeeriumi kooskõlastuseta;

10) planeerimis- ja ehitustegevus ilma Kaitseministeeriumi kooskõlastuseta;

11) ladustada põlevmaterjale üle 3000 kuupmeetri ilma Kaitseministeeriumi kooskõlastuseta;

12) paigaldada seadet, mille töö võib segada lennuliikluse korraldamise ja aeronavigatsiooniteenuste süsteemide ning koostisosade tööd;

13) ehitada uut elamurajooni ja ühiskasutusega hooneid.

(3) Kaitselennunduselennuvälja kaitsevööndis ja takistustevaba piirangupinna tagamisel tehakse puude ja muu puittaimestiku raiet käesoleva seaduse § 4636 lõike 4 kohasekaitsevööndi hoolduskava kohaselt.

(4) Kui kaitselennunduse lennuvälja kaitsevööndis kasvav puu või muu puittaimestik takistab lennuliikluse ohutuse tagamiseks vajalikku nähtavust ega taga takistustevaba piirangupinda edastab lennuvälja valdaja kinnisasja omanikule teate, milles on märgitud puude või muu puittaimestiku raie vajadus, kohustuse täitmise tähtaeg ning teavitusele lisatakse kinnitatud kaitsevööndi hoolduskava.

(5) Kinnisasja omanik peab lennuvälja kaitsevööndis ja takistustevaba piirangupinna tagamiseks teostama puude või muu puittaimestiku raie vastavalt lennuvälja valdaja esitatud teatele.

(6) Kui kaitsevööndis asuval metsamaal on vaja teha puude või muu puittaimestiku raadamist, peab kinnisasja omanik esitama metsaseaduses sätestatud korras ja tingimustel metsateatise kavandatava raie kohta lennuvälja valdaja esitatud teates ettenähtud tähtajal. Kui puude või muu puittaimestiku raiet on vaja teha mittemetsamaal, peab kinnisasja omanik korraldama raie lähtudes kohaliku omavalitsuse kehtestatud raieloa tingimustest ja korrast.

(7) Kui kaitsevööndis asuval metsamaal kasvavad puud või muu puittaimestik takistavad lennuliikluse ohutuse tagamiseks vajalikku nähtavust või ei taga takistustevaba piirangupinda ning kinnisasja omanik ei esita puude raadamise kohta metsateatist ega raada metsa lennuvälja valdaja esitatud tähtaja jooksul, on lennuvälja valdajal õigus esitada Keskkonnaametile metsamaal olevate puude raadamiseks metsateatis ja loa saamisel õigus raiet teostada.

(8) Kui kaitsevööndis lennuliikluse ohutuse tagamiseks vajalikku nähtavust takistab mittemetsamaal asuv puu või muu puittaimestik, või need läbivad piirangupinda ja kinnisasja omanik keeldub raiet teostamast, on kaitselennunduse lennuvälja valdajal õigus korraldada raie teostamine ise lähtudes kohaliku omavalitsuse kehtestatud raieloa tingimustest ja korrast.

(9) Lennuliikluse ohutuse tagamiseks lennuvälja kaitsevööndis puude või muu puittaimestiku raie korral on kaitsevööndis asuva kinnisasja omanikul õigus nõuda lennuvälja valdajalt varalise kahju hüvitamist.

(10) Kaitsevööndis asuvate puude või muu puittaimestiku raie ulatus, maht ja liik määratakse kaitsevööndi hoolduskavas, milles võimaluse korral arvestatakse omaniku huvidega.

**§ 4641. Kaitselennunduse lennuvälja ja kopteriväljaku lähiümbruses ehitiste planeerimine, ehitamine ja kasutuselevõtmine**

(1) Kaitselennunduse lennuvälja ja kopteriväljaku lähiümbruses on tulenevalt ehitusseadustiku § 120 lõikest 1 ehitise püstitamine, laiendamine või ümberehitamine ilma Kaitseministeeriumi või valdkonna eest vastutava ministri volitatud valitsusasutuse antud kooskõlastuseta keelatud.

(2) Kaitselennunduse lennuvälja ja kopteriväljaku lähiümbrust hõlmava detailplaneeringu, projekteerimistingimused ja ehitise ehitusloa saamiseks esitatava ehitusprojekti peab kohalik omavalitsus kooskõlastama Kaitseministeeriumi või valdkonna eest vastutava ministri volitatud valitsusasutusega ehitusseadustikus ja planeerimisseaduses sätestatud tingimustel ja korras.

(3) Kaitseministeeriumil või valdkonna eest vastutava ministri volitatud valitsusasutusel on käesoleva paragrahvi lõikes 2 nimetatud kooskõlastamise käigus õigus teha aeronavigatsiooni, lennuliikluse ja lennuohutuse ekspertiis ning nendest lähtuvalt esitada ettepanekuid. Kohalik omavalitsus peab arvestama Kaitseministeeriumi või valdkonna eest vastutava ministri volitatud valitsusasutuse ettepanekut selle olemasolu korral.

(4) Kaitseministeeriumil või valdkonna eest vastutava ministri volitatud valitsusasutusel on õigus käesoleva paragrahvi lõikes 2 nimetatud kooskõlastuse andmisel väljastada lennuohutusnõuetest lähtuvaid tehnilisi tingimusi ja seada kitsendusi või lubada lähiümbruse piirangupinda läbiva takistuse püstitamist tulenevalt käesoleva paragrahvi lõike 3 alusel tehtud ekspertiisi tulemustest.

(5) Kaitseministeeriumi või valdkonna eest vastutava ministri volitatud valitsusasutusega tuleb kooskõlastada ka selliste ehitiste, mis eraldavad märgatavates kogustes gaasi, suitsu, veeauru või halvendavad mingil muul viisil nähtavust kaitselennunduse lennuvälja lähiümbruses, ehitusprojektid ja lennuvälja lähiümbruses asuvate prügilate, loomafarmide, kala- ja lihatöötlemisettevõtete ehitusprojektid.

**§ 4642. Kaitselennunduse lennuvälja ja kopteriväljaku lähiümbruses laserkiirgust tekitavate seadmete kasutamine**

(1) Nähtavat laserkiirgust tekitavate seadmete kasutamine kuni 18 500 m kaugusel kaitselennunduse lennuvälja või kopteriväljaku viitepunktist tuleb kooskõlastada Kaitseväega hiljemalt 2 nädalat enne kasutama asumist.

(2) Kooskõlastuse andmisel lähtub Kaitsevägi järgmistest piirangutest:

1) lennuraja teljest ristisuunas ja viitepunktist pikisuunas kuni 3700 m ning telje suunas kaugusvahemikus 3700–9300 m ülevalpool tõusunurka 1:40 ei tohi nähtava laserkiirguse hetkvõimsuse tihedus ületada 50 nW/cm2;

2) laserkiirt pehmendava mooduse kasutamise korral arvestatakse vastavalt korrigeeritud võimsustiheduse määraga.

(3) Kaitseväel on õigus enne käesoleva paragrahvi lõikes 1 nimetatud kooskõlastuse andmist teha seadmele või projektile ekspertiis.“;

**14)** paragrahvi 505 pealkirja täiendatakse pärast tekstiosa „Lennujaamatasud“ tekstiosaga „ja nende määrad“;

**15)** paragrahvi 505 lõige 1 muudetakse ja sõnastatakse järgmiselt:

„(1) Lennujaama haldajal on õigus kehtestada lennujaamatasud ja nende määrad (edaspidi *tasumäärad*) lennujaama kasutajatele pakutavate lennujaamateenuste eest, mis on seotud õhusõiduki maandumise, õhku tõusmise ja parkimisega, lennujaama valgustamise, reisijate ja kauba käitlemise ning lennundusjulgestusega (edaspidi *lennujaamateenused*).“;

**16)** paragrahvi 505 lõigetes 4, 5 ja 7 asendatakse läbivalt sõna „Lennujaamatasud“ sõnadega „Lennujaamatasude määrad“ vastavas käändes;

**17)** paragrahvi 505 täiendatakse lõikega 31 järgmises sõnastuses:

„(31) Tulude ja kulude arvestuses tuleb eraldi välja tuua tagastamatu abiga soetatud varad.“;

**18)** paragrahvi 505 täiendatakse lõikega 42 järgmises sõnastuses:

„(42) Lennujaamatasude määrade arvestamisel ei või aluseks võtta järgmisi kulusid:

1) tagastamatu abiga, sealhulgas sihtfinantseerimise teel, soetatud põhivara kapitalikulu;

2) finantskulusid, kuna need sisalduvad teenuse mõistlikus ärikasumis;

3) ebatõenäoliselt laekuvate nõuete kulu;

4) kulusid, mis on tekkinud lennujaamateenuste osutamiseks kasutusel olnud põhivara müügist, sealhulgas müügiks ettevalmistamisest, sellises ulatuses, mis on kaetud sellest tegevusest saadud tuluga;

5) sponsorlust, kingitusi ja annetusi;

6) varade väärtuste muutust, sealhulgas varude jääkide muutust, käibevara allahindlust, põhivara väärtuse langust, põhivara üleshindlust, kahjumit materiaalse ja immateriaalse põhivara müügist ning likvideerimisest ;

7) seaduse alusel määratud trahve ja viiviseid;

8) muid põhjendamata kulusid, mis ei ole seotud lennujaama majandamisega, mis tulenevad kasutamata ressurssidest.“;

**19)** paragrahvi 506 pealkirjas asendatakse tekstiosa „muutmine“ tekstiosaga „määrade kehtestamine“;

**20)** paragrahvi 506 lõikest 1 jäetakse välja tekstiosa „(edaspidi *tasumäärad*)“;

**21)** paragrahvi 506 lõike 3 esimene lause muudetakse ja sõnastatakse järgmiselt:

„(3) Lennujaama haldaja esitab oma otsuse uute tasumäärade kohta lennujaama kasutajatele ja avalikustab selle oma veebilehel hiljemalt kolm kuud enne uute tasumäärade kavandatavat jõustumist.“;

**22)** paragrahvi 507 lõige 1 muudetakse ja sõnastatakse järgmiselt:

„1) Kui lennujaama haldaja ja lennujaama kasutajad ei ole uutes tasumäärades kokkuleppele jõudnud, võivad nii lennujaama haldaja kui ka lennujaama kasutajad pöörduda 30 päeva jooksul lennujaama haldaja poolt uute tasumäärade otsuse avalikustamisest arvates Konkurentsiameti poole kaebusega analüüsida tasumäärade muutmise põhjendatust. Kaebuse esitaja peab kaebuses oma seisukohti põhjendama ja lisama oma seisukohti tõendavad dokumendid.“;

**23)** paragrahvi 507 lõiked 2**‒**4 muudetakse ja sõnastatakse järgmiselt:

„(2) Käesoleva paragrahvi lõikes 1 nimetatud kaebuse saamisest arvates teeb Konkurentsiamet hiljemalt nelja nädala jooksul otsuse tasumäärade jõustumise kohta, välja arvatud juhul, kui sama tähtaja jooksul on võimalik teha otsus tasumäärade muutmise põhjendatuse kohta, ning hiljemalt nelja kuu jooksul otsuse tasumäärade muutmise põhjendatuse kohta.

(3) Käesoleva paragrahvi lõikes 2 sätestatud neljakuulist tähtaega võib Konkurentsiamet põhjendatud vajaduse korral ja lähtudes menetluse keerukusest pikendada kuni kahe kuu võrra. Menetlusosalisi teavitatakse vastamise tähtaja pikendamisest ja pikendamise põhjusest.

(4) Lennujaama haldaja ei või vaidlustatud tasumäärade otsust rakendada enne, kui Konkurentsiamet on teinud tasumäärade jõustumise küsimuses otsuse.“;

**24)** paragrahvi 507 täiendatakse lõigetega 5**‒**8 järgmises sõnastuses:

„(5) Konkurentsiamet kontrollib tasumäärade otsuse jõustumise küsimuse lahendamisel käesoleva seaduse §-s 506 sätestatudtasumäärade kehtestamise korra järgimist. Kui tasumäärade kehtestamise korda on rikutud teeb Konkurentsiamet käesoleva seaduse § 5011 lõike 4 kohase ettekirjutuse rikkumise kõrvaldamiseks ning hoidumiseks tasumäärade otsuse rakendamisest kuni rikkumise kõrvaldamiseni. Lennujaama haldajal on kohustus viivitamata avalikustada oma veebilehel vaidlustatud tasumäärade otsust puudutav Konkurentsiameti ettekirjutus.

(6) Kui Konkurentsiamet ei tuvasta käesoleva paragrahvi lõikes 5 nimetatud tasumäärade kehtestamise korra rikkumist, on Lennujaama haldajal õigus vaidlustatud tasumäärade otsust rakendada selles ettenähtud jõustumise tähtajast arvates.

(7) Kui lennujaama haldaja rakendab käesoleva paragrahvi lõike 6 alusel tasumäärasid, kuid need osutuvad Konkurentsiameti lõpliku otsuse alusel põhjendamatuteks, tagastab lennujaama haldaja lennujaama kasutaja enammakstud tasud lennujaama kasutajale lõpliku otsuse jõustumisel. Enammakstuks loetakse lennujaama kasutajalt võetud tasumäära ning Konkurentsiameti lõplikus otsuses põhjendatuks loetud tasumäära vahe.

(8) Käesoleva paragrahvi lõikes 7 sätestatud juhul avalikustab lennujaama haldaja viivitamata Konkurentsiameti lõpliku otsusega kooskõlas olevad uued tasumäärad oma veebilehel ning need jõustuvad 14 päeva pärast avalikustamist.“;

**25)** paragrahvi 5011 lõikes 2 asendatakse tekstiosa „§ 507 lõikes 3“ tekstiosaga „§ 507 lõigetes 2 ja 3“;

**26)** paragrahvi 5011 täiendatakse lõikega 31 järgmises sõnastuses:

„(31) Konkurentsiamet jätab kaebuse läbi vaatamata, kui kaebus on esitatud käesoleva seaduse § 507 lõikes 1 ette nähtud tähtaega ületades.“;

**27)** paragrahvi 601 lõike 2 punkti 2 täiendatakse pärast tekstiosa „üle“ tekstiosaga „välja arvatud kaitselennunduses“;

**28)** paragrahvi 601 lõige 1 punkti 3 muudetakse ja sõnastatakse järgmiselt:

„3) lennuliikluse korraldamise teenuse osutaja, aeronavigatsiooniteenuse osutaja, lennuprotseduuride väljatöötaja, lennuliikluse korraldamise ja aeronavigatsiooniteenuste süsteemide ning nende koostisosade üle.“;

**29)** seaduse 10. peatükki täiendatakse §-ga 615 järgmises sõnastuses:

**„§ 615. Aeronavigatsiooniseadme sertifikaadi kehtivus**

Transpordiamet tunnistab tema enda välja antud aeronavigatsiooniseadme sertifikaadid kehtetuks käesoleva seaduse §-i 37 ja §-i 371 kehtetuks tunnistamisest alates. “.

**§ 2. Metsaseaduse muutmine**

Metsaseaduse paragrahvi 41 täiendatakse lõikega 11 järgmises sõnastuses:

„(11) Keskkonnaametile võib metsateatise esitada lennundusseaduse § 352 lõike 6 alusel Transpordiamet ja § 4640 lõike 7 alusel lennuvälja valdaja.“;

**§ 3. Riigilõivuseaduse muutmine**

Riigilõivuseaduse paragrahv § 1426  tunnistatakse kehtetuks.

**§ 4. Seaduse jõustumine**

Seadus jõustub järgmisel päeval pärast Riigi Teatajas avaldamist.

Lauri Hussar

Riigikogu esimees

Tallinn, „.....“....................2025. a

Algatab Vabariigi Valitsus

„.....“.......................2025. a